अन्तरराष्ट्रीय क्रिकेट परिषद (आईसीसी) ने 2019 में इग्लैंड में होने वाले विश्व कप क्रिकेट का पूरा कार्यक्रम आधिकारिक रूप से जारी कर दिया है। 50 ओवरों के इस क्रिकेट में कुल 10 टीमें हिस्सा लेंगी। भारतीय टीम 5 जून को दक्षिण अफ्रीका के खिलाफ साउथेम्प्टन से अपने अभियान की शुरूआत करेगी और कुल नौ मैच खेलेगी। अपने चिर-प्रतिद्वंद्वी पाकिस्तान से भारत का सामना 16 जून को होगा और यह मुकाबला मैनचेस्टर में खेला जाएगा। पाकिस्तान अभी तक विश्व कप के मुकाबलों में भारत से एक भी मैच नहीं जीत सका है।